CELEX: 32017D0265
Language: lv
Date: 2017-02-14 00:00:00
Title: Komisijas Lēmums (ES) 2017/265 (2017. gada 14. februāris), ar kuru Kanādas Ziemeļrietumu teritoriju valdību iekļauj atzīto iestāžu sarakstā, kas minēts 3. pantā Īstenošanas regulā (ES) 2015/1850, ar ko nosaka sīki izstrādātus noteikumus, lai īstenotu Eiropas Parlamenta un Padomes Regulu (EK) Nr. 1007/2009 par tirdzniecību ar izstrādājumiem no roņiem (izziņots ar dokumenta numuru C(2017) 757)

16.2.2017   
            
            
               LV
            
            
               Eiropas Savienības Oficiālais Vēstnesis
            
            
               L 39/43
            
         KOMISIJAS LĒMUMS (ES) 2017/265
   (2017. gada 14. februāris),
   ar kuru Kanādas Ziemeļrietumu teritoriju valdību iekļauj atzīto iestāžu sarakstā, kas minēts 3. pantā Īstenošanas regulā (ES) 2015/1850, ar ko nosaka sīki izstrādātus noteikumus, lai īstenotu Eiropas Parlamenta un Padomes Regulu (EK) Nr. 1007/2009 par tirdzniecību ar izstrādājumiem no roņiem
   
      
         (izziņots ar dokumenta numuru C(2017) 757)
      
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 2015. gada 13. oktobra Īstenošanas regulu (ES) 2015/1850, ar ko nosaka sīki izstrādātus noteikumus, lai īstenotu Eiropas Parlamenta un Padomes Regulu (EK) Nr. 1007/2009 par tirdzniecību ar izstrādājumiem no roņiem (1), un jo īpaši tās 3. pantu,
   tā kā:
   
               (1)
            
            
               Eiropas Parlamenta un Padomes Regulas (EK) Nr. 1007/2009 (2) 3. pantā ir paredzēti nosacījumi, ar kādiem izstrādājumus no roņiem, kuri iegūti inuītu vai citu iezemiešu kopienu piekopto medību rezultātā, ir atļauts laist Savienības tirgū. Kad izstrādājumus no roņiem laiž tirgū, atzītajai iestādei ir jāapliecina izstrādājumu atbilstība minētajiem nosacījumiem.
            
         
               (2)
            
            
               Īstenošanas regulas (ES) 2015/1850 3. pantā ir noteiktas prasības, kas ir jāizpilda iestādēm, lai tās tiktu iekļautas atzīto iestāžu sarakstā Regulas (EK) Nr. 1007/2009 3. panta vajadzībām.
            
         
               (3)
            
            
               Laižot tirgū izstrādājumus no roņiem, kuri iegūti inuītu vai citu iezemiešu kopienu piekopto medību rezultātā, ir jāpievieno atzītās iestādes izdots dokuments, kas apliecina, ka ir izpildīti Īstenošanas regulā (ES) 2015/1850 izklāstītie nosacījumi.
            
         
               (4)
            
            
               Komisija 2016. gada 22. novembrī ir saņēmusi Ziemeļrietumu teritoriju valdības pieprasījumu tikt atzītai par atzīto iestādi Regulas (EK) Nr. 1007/2009 3. panta 1.a punkta piemērošanas vajadzībām. Pieprasījumam bija pievienoti dokumentāri pierādījumi, kas prasīti Īstenošanas regulas (ES) 2015/1850 3. pantā.
            
         
               (5)
            
            
               Komisija ir veikusi novērtējumu, pamatojoties uz dokumentāriem pierādījumiem, kas iesniegti, lai noteiktu, vai Ziemeļrietumu teritoriju valdība atbilst prasībām, kuras jāizpilda, lai kļūtu par atzīto iestādi atbilstoši Īstenošanas regulai (ES) 2015/1850.
            
         
               (6)
            
            
               Komisija ir konstatējusi, ka Ziemeļrietumu teritoriju valdība atbilst katrai no Īstenošanas regulas (ES) 2015/1850 3. panta 1. punktā izklāstītajām prasībām un ka Ziemeļrietumu teritoriju valdība būtu jāiekļauj atzīto iestāžu sarakstā,
            
         IR PIEŅĒMUSI ŠO LĒMUMU.
   1. pants
   Ziemeļrietumu teritoriju valdību uzskata par atzīto iestādi īstenošanas regulas (ES) 2015/1850 3. panta vajadzībām.
   2. pants
   Šā lēmuma saturu nekavējoties publicē Komisijas tīmekļa vietnē.
   3. pants
   Šis lēmums ir adresēts Kanādas Ziemeļrietumu teritoriju valdībai.
   
      Briselē, 2017. gada 14. februārī
      
         
            Komisijas vārdā –
         
         
            Komisijas loceklis
         
         Karmenu VELLA
      
   
   
      (1)  OV L 271, 16.10.2015., 1. lpp.
   
   
      (2)  Eiropas Parlamenta un Padomes 2009. gada 16. septembra Regula (EK) Nr. 1007/2009 par tirdzniecību ar izstrādājumiem no roņiem (OV L 286, 31.10.2009., 36. lpp.).